সরফরাজ খান

{{Infobox royalty | name = সরফরাজ খাঁ | title = মুতামুল মুলক (দেশের রক্ষক)আলা-উদ-দৌলা (রাষ্ট্রের প্রবর্তক)হায়দার জং (যুদ্ধের সিংহ) | image = Sarfaraz Khan.jpg | image_size = | alt = | caption = | succession = বাংলা, বিহার ও উড়িষ্যার নবাব নাজিম | reign = ১৭২৭ ও ১৭৩৯-১৭৪০ | reign-type = | coronation = ১লা জুলাই ১৭২৭ ও ১৩ই মার্চ ১৭৩৯ | cor-type = | predecessor = সুজাউদ্দিন খান | pre-type = | successor = আলীবর্দী খাঁ (গিরিয়ার যুদ্ধ (১৭৪০) এর মাধ্যমে) | suc-type = | succession1 = জাহাঙ্গীর নগরের নায়েব নাজিম | moretext1 = | reign1 = ১৭৩৪–১৭৩৯ | predecessor1 = মির্জা লুতফুল্লাহ তাবরিজি | pre-type1 = | successor1 = গালিব আলী খাঁ | suc-type1 = | reg-type1 = | birth_name = | birth_date = ১৭০০ সালের পর (সম্ভবত) | birth_place = | death_date = ২৯শে এপ্রিল ১৭৪০ | death_place = | burial_date = | burial_place = নাগিনাবাগ, মুর্শিদাবাদ | spouse = | spouse-type = | consort = | issue = পুত্র: মীর্জা হাফিজুল্লা খাঁ (মৃত্যু. নভেম্বর ১৭৭১)মীর্জা মুঘলমীর্জা আমানীমীর্জা বোরহান (মৃত্যু. এপ্রিল ১৭৯৫)শুকরুল্লাহ (মীর্জা আগা বাবা) (জন্ম. এপ্রিল ২৯, ১৭৪০)ও৫ কন্যা | issue-type = | full name = | era name = | era dates = | regnal name = | posthumous name= | house = নাসিরি | house-type = রাজবংশ | father = [[সুজা উদ্দিন মুহাম্মদ খাঁ] | mother = জয়নব উন-নিসা বেগম (আজিম উন-নিসা বেগম) | religion = শিয়া ইসলাম }} সরফরাজ খাঁ (ফার্সি: سرفراز خان; ১৭০০ – ২৯ এপ্রিল ১৭৪০) ছিলেন বাংলার দ্বিতীয় নবাব এবংং জাহাঙ্গীরনগরের পঞ্চম নায়েব নাজিম। তার আসল নাম মির্জা আসাদুল্লাহ। সরফরাজ খাঁ'র নানা নবাব মুর্শিদ কুলি খাঁ সরফরাজকে বাংলা, বিহার ও উড়িষ্যার নবাব হিসেবে তাঁর উত্তরাধীকারী মনোনীত করেন। ১৭২৭ সালে মুর্শিদ কুলি খাঁ'র মৃত্যুর পর যখন তিনি সিংহাসনে আরোহণ করবেন তখন জানতে পারেন তার পিতা উড়িষ্যার সুবেদার সুজা উদ্দিন মুহাম্মদ খাঁ ও তার প্রতিনিধি আলীবর্দী খাঁ বিশাল বাহিনী নিয়ে সিংহাসন দখলের জন্য মুর্শিদাবাদ অগ্রসর হচ্ছেন। পরিবারের মধ্যে কলহ এড়ানোর জন্য তাঁর মাতা দেওজার বেগম তাঁর পিতার সম্মানে সিংহাসন ছেড়ে দিতে বলেন। পরবর্তীতে সুজা উদ্দিন মুহাম্মদ খাঁ তাঁর উত্তরাধীকারী হিসেবে সরফরাজকেই মনোনীত করেন এবং ১৭৩৯ সালে পিতার মৃত্যুর পর তিনি সিংহাসনে আরোহণ করেন। সিংহাসনে বসার পর তিনি আলাউদ্দিন হাইদার জং উপাধি লাভ করেন। সরফরাজ খাঁ'র দুর্ভাগ্য যে তিনি আলীবর্দী খাঁ'র মত একজন প্রতিপক্ষ পেয়েছিলেন যার ৭০ বছর বয়সেও নেতৃত্ত্ব দেওয়ার অসাধারন গুন ছিল এবং তিনি সরফরাজ খাঁ'র দূর্বলতাগুলো জানতেন। সরফরাজ খাঁ ভাগীরথী নদীর তীরে গিরকার যুদ্ধে নিহত হন। তার প্রতিপক্ষ আজিমাবাদের (বর্তমান পাটনা) সুবেদার আলীবর্দী তাকে সরাসরি যুদ্ধে পরাজিত করেন। যুদ্ধটি ক্ষণস্থায়ী ছিল কিন্তু এর ভয়াবহতা ছিল মারাত্মক। যুদ্ধের প্রথম দিকেই সরফরাজ খাঁ গুলিবিদ্ধ হন কিন্তু তার সেনাবাহিনী যুদ্ধ চালিয়ে যেতে থাকে। শেষ পর্যন্ত আলীবর্দী খাঁ'র নিপুন রণকৌশলের কাছে সরফরাজের সেনাবাহিনী পরাজিত হয়। প্রাথমিক ছত্রভঙ্গের কারণ ছিল সরফরাজ খাঁ কখনো আলীবর্দী খাঁ'র কাছ থেকে এরকম যুদ্ধ আশা করেন নি এবং আলীবর্দী খাঁ সবকিছু গুছিয়ে নেওয়ার জন্য সরফরাজকে সময় দেন নি। সিংহাসনে বসার ১৩ মাসের মাথায়ই তিনি আক্রমণ করেন। অপর দিকে সরফরাজ খাঁ আরো বড় হুমকি নাদির শাহকে নিয়ে চিন্তিত ছিলেন যিনি দিল্লি ও পাঞ্জাব আক্রমণ করেছিলেন। সরফরাজ খাঁ মৃত্যুর সময় পাঁচ পুত্র ও পাঁচ কন্যা রেখে যান যারা কখনো ক্ষমতা গ্রহণ করতে পারেন নি। আলীবর্দী খাঁ বাংলার নবাব হিসেবে অভিষিক্ত হন ও একই সাথে মুর্শিদ কুলির নাসিরি রাজবংশের পতন ঘটে। আলীবর্দী খাঁ আফসার রাজবংশের প্রতিষ্ঠা করেন। সরফরাজ খাঁকে মুর্শিদাবাদের নাগিনাবাগে সমাধিস্থ করা হয়। তার নির্মিত ফুটি মসজিদ মুর্শিদাবাদে একটি দর্শনীয় স্থান।